CELEX: 22008D0109
Language: hu
Date: 2008-09-26 00:00:00
Title: Az EGT Vegyes Bizottság 109/2008 határozata ( 2008. szeptember 26. ) az EGT-megállapodás 31. jegyzőkönyvének a négy alapszabadságon kívül eső egyes területeken folytatott együttműködésre vonatkozó módosításáról

20.11.2008   
            
            
               HU
            
            
               Az Európai Unió Hivatalos Lapja
            
            
               L 309/39
            
         
      AZ EGT VEGYES BIZOTTSÁG 109/2008 HATÁROZATA
   
   (2008. szeptember 26.)
   az EGT-megállapodás 31. jegyzőkönyvének a négy alapszabadságon kívül eső egyes területeken folytatott együttműködésre vonatkozó módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét a 2006. március 10-i 41/2006 EGT vegyes bizottsági határozat (1) módosította.
            
         
               (2)
            
            
               Helyénvaló kiterjeszteni a megállapodás szerződő feleinek együttműködését a belső piaci információs rendszernek (IMI) a személyes adatok védelme tekintetében történő végrehajtásáról szóló, 2007. december 12-i 2008/49/EK bizottsági határozatra (2).
            
         
               (3)
            
            
               Ennek következtében a megállapodás 31. jegyzőkönyvét módosítani kell annak érdekében, hogy e kiterjesztett együttműködés lehetővé váljon.
            
         
               (4)
            
            
               A belső piaci információs rendszernek (IMI) a személyes adatok védelme tekintetében történő végrehajtásáról szóló, 2000. december 18-i 45/2001/EK európai parlamenti és tanácsi rendeletet (3) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyvének 17. cikke (5) bekezdése b) pontjának francia bekezdése (az Európai Parlament és a Tanács 2004/387/EK határozata) a következő albekezdéssel egészül ki:
   
               „—
            
            
               
                  32008 D 0049: a Bizottság 2007. december 12-i 2008/49/EK határozata a belső piaci információs rendszernek (IMI) a személyes adatok védelme tekintetében történő végrehajtásáról (HL L 13., 2008.1.16. 18. o.).”
            
         2. cikk
   Ez a határozat a megállapodás 103. cikke (1) bekezdésében említettek szerinti utolsó bejelentésnek az EGT Vegyes Bizottsághoz történő beérkezését követő napon lép hatályba (4).
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. szeptember 26-án.
      
         
            az EGT Vegyes Bizottság részéről
         
         
            az elnök
         
         őfensége Nikolaus von LIECHTENSTEIN herceg
      
   
   
      (1)  HL L 147., 2006.6.1., 64. o.
   
      (2)  HL L 13., 2008.1.16., 18. o.
   
      (3)  HL L 8., 2001.1.12., 1. o.
   
      (4)  Alkotmányos követelmények fennállását jelezték.